Friedrich Ludwig Bauer

Friedrich Ludwig Bauer (10. kesäkuuta 1924 Regensburg – 26. maaliskuuta 2015) oli saksalainen tietojenkäsittelytieteilijä.

Bauer kirjoitti ylioppilaaksi vuonna 1942 ja palveli vuosina 1943–1945 Wehrmachtissa. Hän opiskeli vuodesta 1946 matematiikkaa ja teoreettista fysiikkaa Ludwig-Maximilians-Universität Münchenissä.

Bauerista tuli vuonna 1963 matematiikan ja vuonna 1972 tietojenkäsittelytieteen professori Münchenin teknillisessä yliopistossa. Hän jäi eläkkeelle vuonna 1989. Hänelle myönnettiin vuonna 1982 ensimmäisen luokan Bundesverdienstkreuz.

Muiden saavutustensa ohella Bauer osallistui varhaisten ALGOL-ohjelmointikielten kehittämiseen 1950–1960-luvuilla.

Lähteet

Saksalaiset tietojenkäsittelytieteilijät
Saksalaiset matemaatikot
Vuonna 1924 syntyneet
Vuonna 2015 kuolleet